cyanic-selkie/wikianc huggingface dataset:
พายุเฮอริเคนเออร์มา
ในช่วงที่มีความเร็วลมอยู่ในระดับ 5 เออร์มาได้สร้างความเสียหายอย่างร้ายแรงในบาร์บิวดา, แซ็ง-บาร์เตเลมี, เซนต์มาร์ติน, แองกวิลลา และหมู่เกาะเวอร์จิน และเป็นเฮอริเคนที่รุนแรงที่สุดที่พัดถล่มหมู่เกาะลีเวิร์ดตอนเหนือและหนึ่งในพายุหมุนที่ร้ายแรงที่สุดที่พัดถล่มหมู่เกาะดังกล่าว (ร่วมกับพายุเฮอริเคนดอนนาในปี พ.ศ. 2503 และพายุเฮอริเคนลูอิสในปี พ.ศ. 2538) ณ. วันที่ 9 กันยายน พายุลูกนี้ได้ส่งผลให้มีผู้เสียชีวิต 24 ราย
เลิศรัตน์ รัตนวานิช
พลเอก เลิศรัตน์ รัตนวานิช สมาชิกวุฒิสภาไทย ชุดที่ 12 ประธานกรรมการ บริษัท ไทรทัน โฮลดิ้ง จำกัด (มหาชน) กรรมการในคณะกรรมการปฏิรูปประเทศด้านพลังงาน สมาชิกสภาขับเคลื่อนการปฏิรูปประเทศ ในรัฐบาล พลเอก ประยุทธ์ จันทร์โอชา อดีตประธานกรรมการ บริษัท จี เจ สตีล จำกัด (มหาชน) และอดีตประธานกรรมการ บริษัท จี สตีล จำกัด(มหาชน) กรรมการ บริษัท หลักทรัพย์จัดการกองทุนเอ็มเอฟซี จำกัด (มหาชน) อดีตจเรทหารทั่วไป อดีตสมาชิกวุฒิสภาแบบสรรหาตามรัฐธรรมนูญแห่งราชอาณาจักรไทย พุทธศักราช 2550 อดีตประธานกรรมการ สถาบันคุณวุฒิวิชาชีพ (องค์การมหาชน) อดีตนายทหารราชองครักษ์พิเศษ
ประวัติ
พล.อ.เลิศรัตน์ เป็นบุตรคนที่ 5 ในจำนวนบุตรทั้ง 6 คน ของนายบุญเที่ยงและนางเย็นใจ รัตนวานิช ซึ่งพี่น้องคนอื่น ๆ ล้วนแต่รับราชการทหารอีกถึง 4 คน
ชีวิตส่วนตัว พล.อ.เลิศรัตน์ มีชื่อที่สื่อมวลชนนิยมเรียกกันเล่น ๆ ว่า "เสธ.อู้" สถานภาพครอบครัวสมรสกับ นางมยุรพันธ์ รัตนวานิช มีบุตรด้วยกันทั้งหมด 3 คน คือ น.ส.สุวลักษณ์ รัตนวานิช, นายภูรีรัตน์ รัตนวานิช และ น.ส.โสมรัศมิ์ รัตนวานิช
การทำงาน
พล.อ.เลิศรัตน์ เริ่มต้นชีวิตราชการด้วยการเป็นอาจารย์ประจำที่โรงเรียนนายร้อยพระจุลจอมเกล้า ในปี พ.ศ. 2516 และต่อมาเป็นอาจารย์ที่โรงเรียนเสนาธิการทหารบก จนถึงปี พ.ศ. 2526 จากนั้นก็ได้เจริญในหน้าที่ราชการขึ้นเรื่อย ๆ ดำรงตำแหน่งสำคัญ อาทิ ราชองครักษ์เวร ในปี พ.ศ. 2538, เจ้ากรมกิจการพลเรือนทหารบก ในปี พ.ศ. 2541, ผู้อำนวยการวิทยาลัยป้องกันราชอาณาจักร สถาบันวิชาการป้องกันประเทศ ในปี พ.ศ. 2544, ผู้ช่วยผู้บัญชาการทหารบก ในปี พ.ศ. 2548 เป็นต้น ก่อนที่จะเกษียณอายุราชการในตำแหน่งจเรทหารทั่วไป
ในวันที่ 17 มกราคม พ.ศ. 2556 ได้รับแต่งตั้งเป็น ประธานกรรมการ บริษัท จี เจ สตีล จำกัด (มหาชน) และ ประธานกรรมการ บริษัท จี สตีล จำกัด (มหาชน) ก่อนที่จะลาออกในวันที่ 1 มกราคม พ.ศ. 2560
งานการเมือง
หลังเกษียณ ได้รับแต่งตั้งให้ดำรงตำแหน่งสมาชิกวุฒิสภา (ส.ว.) แบบสรรหา ถือเป็นนายทหารคนหนึ่งที่มีชื่อเสียงและบทบาทในทางการเมือง ซึ่งในระหว่างรัฐบาลที่มี พ.ต.ท.ทักษิณ ชินวัตร เป็นนายกรัฐมนตรี มีข่าวว่าอาจจะได้รับแต่งตั้งเป็นผู้บัญชาการทหารบก (ผบ.ทบ.) ต่อจาก พล.อ.ประวิตร วงษ์สุวรรณ แต่แล้วตำแหน่งนี้ก็ตกเป็นของ พล.อ.สนธิ บุญยรัตกลิน
ในเหตุการณ์การชุมนุมของกลุ่มแนวร่วมประชาธิปไตย ต่อต้านเผด็จการแห่งชาติ หรือ นปช. ในปี พ.ศ. 2551 ก่อนที่จะเกิดการสลายการชุมนุมเมื่อวันที่ 19 พฤษภาคม นั้น พล.อ.เลิศรัตน์ ได้เสนอตัวเป็นคนกลางอาสาเข้าไปพูดคุยเจรจากับทางฝ่ายผู้ชุมนุมถึงสถานที่ชุมนุมด้วยตนเอง แต่ก็ไม่สำเร็จ เพราะเกิดการสลายการชุมนุมขึ้นเสียก่อน ทั้งที่พลเอกเลิศรัตน์ ได้มีโอกาสพูดคุยกับแกนนำ นปช. แล้ว
หลังรัฐประหารในประเทศไทย พ.ศ. 2557 ได้รับการแต่งตั้งเป็นกรรมการในคณะกรรมการปฏิรูปประเทศด้านพลังงาน สมาชิกสภาขับเคลื่อนการปฏิรูปประเทศ
เยฮูดิ เมนูฮิน
เยฮูดิ เมนูฮิน (Yehudi Menuhin) (22 เมษายน ค.ศ. 1916-12 มีนาคม ค.ศ. 1999) เป็นนักไวโอลิน คอนดักเตอร์ ที่มีอาชีพการแสดงส่วนใหญ่ในสหราชอาณาจักร เขาเกิดในครอบครัวยิวในสหรัฐอเมริกา แต่ต่อมาได้ถือสัญชาติสวิตเซอร์แลนด์ในปี ค.ศ. 1970 และสหราชอาณาจักรในปี ค.ศ. 1985 เขาได้รับการยอมรับว่าเป็น 1 ในผู้เชี่ยวชาญไวโอลินที่ยิ่งใหญ่ที่สุดในศตวรรษที่ 20
อ้างอิง
1916 1999
วัลเด็ท กาชี
วัลเด็ท เอนแฟร์ กาชี (Valdet Enver Gashi; เกิดในพริสตีนา คอซอวอ อดีตยูโกสลาเวีย เมื่อวันที่ 10 เมษายน ค.ศ. 1986 – 4 กรกฎาคม ค.ศ. 2015) หรือชื่อที่แฟนมวยชาวไทยในยุโรปตั้งให้คือ วรเดช เป็นนักมวยไทยชาวเยอรมัน ผู้เกิดในประเทศแอลเบเนีย และเป็นแชมป์ยุโรปรวมถึงแชมป์โลกสองสมัยในรุ่นซูเปอร์ไลท์เวท เขาเสียชีวิตในสถานการณ์ที่ไม่ชัดเจนหลังจากเข้าร่วมกับกลุ่มก่อการร้ายรัฐอิสลามอิรักและลิแวนต์ (ไอซิล) ในประเทศซีเรีย
ผลงานด้านกีฬา
กาชีมาถึงเยอรมนีในฐานะผู้ลี้ภัยชาวอัลบาเนียเมื่ออายุได้หกปี เขาเติบโตขึ้นมาในเขตเนอูมัคท์ของรัฐบาวาเรีย ที่เขาถูกดึงดูดสู่มวยไทยและฝึกซ้อมด้วยความหลงใหล ก่อนที่จะเปลี่ยนเป็นกีฬาโดยเฉพาะ เขาประสบความสำเร็จมากที่สุดในฐานะนักมวยไทย และเดินทางสู่ประเทศไทยเพื่อฝึกและต่อสู้ในรายการต่าง ๆ เขาได้รับการฝึกฝนอย่างสม่ำเสมอ ณ อีลิทไฟท์คลับที่กรุงเทพในฐานะ "นักสู้ชาวต่างชาติ" ที่นับถือในรูปแบบศิลปะการต่อสู้ของไทยนี้ จนได้รับบท นายแบบและดาราผ่านสื่อ โดยอีลิทบ็อกซิง ทีวี จัดทำเรียลลิตีโชว์/สารคดีเนื้อเรื่องของวัลเด็ท กาชี เป็นเวลา 45 นาที เขาได้รับการส่งเสริมและสนับสนุนในประเทศไทยโดยบียอร์น ชาฟเลอร์ ผู้ก่อตั้งบริษัทส่งเสริมกีฬา "ไทยฟอร์มอร์" และทำผลงานการต่อสู้กว่า 106 ไฟต์ในประเทศไทยในช่วง 4 ปีครึ่ง โดยต่อสู้กับคู่แข่งในประเทศอื่น ๆ เช่น มาเลเซีย, เกาหลีใต้, จีน และอิหร่าน
กาชีได้พบกับภรรยาในอนาคต ซึ่งเป็นอดีตสุดยอดนางแบบของเมืองไทย และแต่งงานกับเธอหลังจากที่เธอเปลี่ยนมานับถือศาสนาอิสลาม พวกเขามีลูกสาวสองคน โดยครอบครัวอาศัยอยู่ในซินเกน ประเทศเยอรมนี
กาชีก้าวสู่ระดับอาชีพในปี ค.ศ. 2009 ซึ่งเป็นฝ่ายแพ้นัดเปิดตัวจากการต่อสู้กับลาสโล โรเบิร์ต บาโลก์ โดยแพ้น็อก แต่เขาก็เป็นฝ่ายชนะไฟต์ต่อมาเมื่อครั้งที่พบกับชายน้อย สุขสัมฤทธิ์ ในปี ค.ศ. 2009, คริสเตียน แซมโบ และอิบรากิม เซเลียฟ ใน ค.ศ. 2010 รวมถึงวิกเตอร์ ซานิกกี ใน ค.ศ. 2011 เขาชนะการแข่งของยุโรปและต่อมากลายเป็นผู้ครองแชมป์โลกสองสมัยติดต่อกัน
นอกจากนี้เขายังได้เปิดค่ายฝึกมวยไทยที่มุ่งเน้นชาวมุสลิมในเมืองวินเทอร์ทัวร์ ประเทศสวิตเซอร์แลนด์ ภายใต้ชื่อเอ็มเอ็มเอ (ศิลปะการต่อสู้แบบผสม) ซุนนะห์ โดยใช้กฎที่เข้มงวดมากขึ้น แต่โครงการฝึกได้รับความสนใจจากการตรวจสอบข้อเท็จจริงของสื่อเมื่อชายหนุ่มอายุระหว่าง 16 ถึง 20 ปีที่เข้าค่าย และน้องสาวของหนึ่งในผู้เข้ารับการฝึกตัดสินใจเข้าร่วมกลุ่มไอซิส สื่อยังรายงานความตายที่ตามมาใกล้โคบานี ประเทศซีเรีย ของฮาจันอายุ 20 ปี ซึ่งยังเป็นที่รู้จักกันในนาม อิบน์ มุฮัมมัด อัล-กุรดี ผู้เป็นหนึ่งในนักเรียนค่ายที่หนีไปยังประเทศซีเรีย
การก่อการร้ายและการเสียชีวิต
ในเดือนมกราคม ค.ศ. 2015 กาชีออกจากประเทศเยอรมนีเพื่อเข้าร่วมกับกลุ่มก่อการร้ายของรัฐอิสลามในประเทศซีเรีย เพื่อปกปิดที่อยู่ของเขา กาชีอ้างว่าเขากำลังมุ่งหน้าไปยังประเทศไทยในภารกิจกีฬา เขาแต่งงานแล้วมีลูกสองคน และต้องทิ้งไว้เบื้องหลังเมื่อเขาได้เข้าร่วมกลุ่มหัวรุนแรง หลังจากนั้นกาชีได้เปิดเผยว่าเขาได้เข้าร่วมกลุ่มไอซิส และกำลังช่วยลาดตระเวนในพื้นที่มันบิจและแม่น้ำยูเฟรทีสใกล้พรมแดนซีเรีย-ตุรกี เพื่อมองหาผู้ค้าที่ลักลอบนำเข้าบุหรี่, แอลกอฮอล์ และสารเสพติด รวมถึงสิ่งที่ต้องห้ามในพื้นที่ควบคุมของไอซิส เอนแวร์ กาชี ซึ่งเป็นพ่อของเขา ได้อ้อนวอนเขาผ่านสื่อให้กลับไปหาครอบครัว แต่เปล่าประโยชน์ ในการให้สัมภาษณ์กับสถานีสวิสเยอรมัน เอสแอร์เอฟ ในเดือนมิถุนายน ค.ศ. 2015 วัลเด็ท กาชี กล่าวว่าเขากำลัง "พยายามที่จะช่วยสร้างรัฐเคาะลีฟะฮ์ยุคใหม่ในประเทศซีเรีย" ทั้งยังกล่าวเพิ่มด้วยว่า "หากผมตายขณะทำความดี ผมก็จะยินดีอย่างแน่นอน" แต่ในที่สุด เขาก็รับไม่ได้กับพฤติกรรมที่โหดเหี้ยมของกลุ่มดังกล่าว และกลับเป็นฝ่ายถูกกลุ่มไอซิสจับประหารหลังจากพยายามหนีกลับไปหาลูกและภรรยาชาวไทย การเสียชีวิตของเขาได้รับการรายงานอย่างกว้างขวางเมื่อวันที่ 6 กรกฎาคม ค.ศ. 2015 หลังจากที่น้องชายของเขาได้รับการยืนยันการเสียชีวิตของวัลเด็ทเมื่อวันที่ 4 กรกฎาคม
ประวัติผู้ป่วย
ประวัติผู้ป่วย (medical history) คือข้อมูลที่แพทย์ได้จากผู้ป่วยด้วยการถามคำถามเฉพาะ โดยผู้ให้ประวัติอาจเป็นผู้ป่วยเองหรือผู้อื่นที่สามารถให้ข้อมูลได้ก็ได้ จุดประสงค์ของการเก็บข้อมูลเหล่านี้คือเพื่อใช้สร้างคำวินิจฉัยที่จะนำไปสู่แนวทางการดูแลรักษาผู้ป่วยที่เหมาะสม ข้อมูลที่ได้จากผู้ป่วยหรือผู้ใกล้ชิดเหล่านี้เรียกว่าอาการ (symptom) ซึ่งแตกต่างจากอาการแสดง (sign) โดยที่อาการแสดงนั้นจะเป็นสิ่งที่ได้จากการตรวจโดยบุคลากรทางการแพทย์ การเข้ารับบริการทางสาธารณสุขส่วนใหญ่จะมีขั้นตอนของการซักประวัติเป็นส่วนหนึ่งของการให้บริการเสมอ ประวัติผู้ป่วยนั้นอาจมีจุดสนใจหรือความละเอียดแตกต่างกันไปตามแต่ละสถานการณ์ เช่น paramedic ที่ไปกับรถพยาบาลอาจถามเฉพาะชื่อ ประวัติอาการสำคัญปัจจุบัน ประวัติแพ้สารต่าง ๆ เป็นต้น ในทางกลับกัน ประวัติทางจิตเวชอาจยาวและมีความละเอียดมาก เนื่องจากรายละเอียดบางอย่างในชีวิตของผู้ป่วยอาจมีความสำคัญในการกำหนดแนวทางการดูแลรักษาผู้ป่วยที่มีอาการทางจิตเวช
ข้อมูลที่ได้จากการซักประวัตินั้นเมื่อใช้ร่วมกับการตรวจร่างกายจะทำให้แพทย์สามารถกำหนดคำวินิจฉัยและแนวทางการรักษาได้ หากยังไม่สามารถวินิจฉัยได้แพทย์อาจให้คำวินิจฉัยเบื้องต้น (provisional diagnosis) ไว้ก่อนและเพิ่มสาเหตุอื่นที่เป็นไปได้ในลักษณะของการวินิจฉัยแยกโรค (differential diagnosis) ร่วมกันไปตามลำดับของความน่าจะเป็น แผนการดูแลรักษาอาจต้องมีการตรวจเพิ่มเติมเพื่อให้ได้ข้อมูลเพิ่มมาใช้ในการวินิจฉัย
ขั้นตอน
โดยทั่วไป แพทย์จะถามคำถามเพื่อให้ได้ข้อมูลดังต่อไปนี้ การซักประวัติอาจเป็นการซักประวัติกว้าง ๆ (comprehensive history taking) เช่นที่นักเรียนแพทย์ปฏิบัติ หรือเฉพาะเจาะจง (itirative) เช่นที่แพทย์ทั่วไปปฏิบัติก็ได้
สหภาพเพื่อขบวนการประชาชน
สหภาพเพื่อกระบวนการประชาชน (Union pour un Mouvement Populaire, UMP) เป็นพรรคการเมืองอุดมการณ์อนุรักษนิยม หรือซีกกลาง-ขวา และเป็นพรรคใหญ่ในรัฐสภาฝรั่งเศสควบคู่ไปกับพรรคการเมืองซีกกลาง-ซ้าย คือ พรรคสังคมนิยม พรรคสหภาพเพื่อกระบวนการประชาชนได้ก่อตั้งขึ้นในปีค.ศ. 2002 โดยการรวมตัวกันของพรรคที่มีอุดมการณ์ซีกกลาง-ขวาร่วมกันในสมัยของประธานาธิบดีฌัก ชีรัก
พรรคสหภาพเพื่อกระบวนการประชาชนมีเสียงข้างมากในสภาผู้แทนราษฎร ในขณะที่วุฒิสภานั้นนำโดยพรรคสังคมนิยม และพันธมิตร โดยมีฌ็อง-ฟร็องซัว โกเป้ ดำรงตำแหน่งเลขาธิการพรรค ซึ่งเป็นหัวหน้าพรรคโดยตำแหน่ง โดยพรรคฯ ยังเป็นสมาชิกสำคัญในพรรคประชาชนยุโรป สหภาพประชาธิปัตย์นานาชาติ และกลุ่มประชาธิปัตย์สายกลางนานาชาติ
ในปีค.ศ. 2007 นีกอลา ซาร์กอซี จากพรรคสหภาพเพื่อกระบวนการประชาชน ได้ชนะการเลือกตั้งและได้รับเลือกเป็นประธานาธิบดีแห่งสาธารณรัฐฝรั่งเศส และในสมัยต่อมาได้พ่ายแพ้แก่คู่แข่งจากพรรคสังคมนิยม คือฟร็องซัว ออล็องด์
ขมังเวทล่าสังหาร
ขมังเวทล่าสังหาร (獵命師傳奇, Fate Hunter) เป็น นิยายแฟนตาซี แต่งโดยกิดเดนส์ นักเขียนชาวไต้หวัน ตีพิมพ์โดยสำนักพิมพ์ไกอา ทั้งชุดมีทั้งหมด 20 เล่ม เล่มสุดท้ายวางจำหน่ายเมื่อวันที่ 15 สิงหาคม ปี 2013 ฉบับภาษาไทยตั้งแต่เล่ม 1-5 แปลโดยโจอี้ ตงฟาง ตั้งแต่เล่ม 6 เป็นต้นไป แปลโดยเฉินอี้หลิว ตีพิมพ์โดยสำนักพิมพ์มติชน
= เนื้อเรื่อง = นักล่าวิญญาณคือร่างเงาที่ซ่อนเร้นอยู่ในทุกๆ ช่วงประวัติศาสตร์
พวกเขาดำรงอยู่ และพวกเขาคือลมหายใจของกาลเวลา บางครั้งพวกเขาล่าวิญญาณเพื่อต่อชะตาให้โอรสสวรรค์ บางครั้งพวกเขาล่าวิญญาณเพื่อจอมคนหรือไม่ก็มหาเศรษฐีที่สะสมวิญญาณพิสดาร บางครั้งพวกเขาล่าเพื่อหยุดยั้งการเสียเลือดเนื้อ และบางครั้งพวกเขาล่าเพื่อตัวเอง
ย้อนกลับไปเมื่อสมัยโบราณกาล นักล่าวิญญาณสวีฝูนำกองเรือไปยังดินแดนญี่ปุ่นอันห่างไกล เพื่อล่าเผ่าดื่มโลหิต ตามคำสั่งองค์จักรพรรดิจิ๋นซี แต่หลังกลับมาจากญี่ปุ่นสวีฝูกลับคิดจะอาศัยพลังของเผ่าดื่มโลหิตมาครอบครองใต้หล้า
เหล่านักล่าวิญญาณ ปิศาจ และมนุษย์จึงต้องร่วมมือกันกำจัดสวีฝู เพื่อไม่ให้เกิดหายนะครั้งใหญ่ แต่แล้วเมื่ออูฉานผู้กล้าแกร่งกับมอรันปิศาจร้ายบุกเข้าไปในนครจักรพรรดิใต้ดิน กลับพลาดท่าเสียทีให้แก่สวีฝู อูฉานเคยสัญญากับมอรันไว้ว่าหากช่วยให้เอาชนะสวีฝูได้จะให้กินแขนซ้ายของตัวเอง แต่เมื่อต้องผิดสัญญา อูฉานจึงทิ้งท้ายคำสาบานไว้ว่าลูกหลานนักล่าวิญญาณทุกรุ่นจะรับหน้าที่สังหารสวีฝูให้ได้ มิฉะนั้น แต่ละครอบครัวจะมีลูกได้เพียงแค่คนเดียว
หลายพันปีต่อมา พี่น้องนักล่าวิญญาณตระกูลอูจึงเดินทางมาถึงญี่ปุ่น หมายจะกำจัดจักรพรรดิฟ้าแห่งเผ่าดื่มโลหิตในตำนาน เพื่อทำลายคำสาปที่ติดตัวเผ่านักล่าวิญญาณให้หมดสิ้นไป
= ตัวละครหลัก = ตัวละครเอกชายของเรื่องนี้ ผมสีดำ ไว้หางม้า อายุ 23 ปี เป็นลูกชายของอูคว่า และน้องชายของอูถิงเจียน นิสัยมองโลกในแง่ดี คิดอะไรไม่เหมือนคนอื่น ชอบเล่นกีต้าร์ (ซิงเกิลแรกคือ “ชีวิตคือการต่อสู้ไม่สิ้นสุด”) ก่อนเกิดเหตุการณ์ในพิธีครบรอบวันเกิด 18 ปีนั้น เขาใฝ่ฝันมาตลอดว่าจะเป็นนักกีต้าร์มืออาชีพ ไม่ได้ใส่ใจเรื่องชะตาชีวิตอันหนักหน่วงที่เผ่าพันธุ์นักล่าวิญญาณต้องแบกรับไว้ แม้ว่าหลังจากเกิดเหตุการณ์อันน่าเศร้าแล้ว ก็ยังคงไม่ละทิ้งความฝันของตัวเอง แต่ก็ตัดสินใจร่วมมือกับพี่ชายในการทำลายโชคชะตานับพันปีของเผ่านักล่าวิญญาณด้วย
แต่เล็กจนโต พี่ชายช่วยฝึกฝนให้เขาอย่างหนักมาตลอด จนเขาเก่งกล้าไม่แพ้ผู้เป็นพี่ ซ้ำยังมีวิธีการต่อสู้ที่ยากจะหาใครลอกเลียนแบบ รวมถึงสัญชาตญาณการต่อสู้แบบสัตว์ป่า เขาจึงเติบโตและพัฒนาตัวเองได้อย่างรวดเร็ว
อูลาลาชอบอ่านหนังสือการ์ตูนญี่ปุ่น ด้วยเหตุนี้จึงได้รู้จักกับคามิยะ สาวน้อยเป็นใบ้ผมหางม้า ที่เป็นคนดูแลร้านเช่าการ์ตูนที่โตเกียว
แม้ว่าอูลาลาจะเก่งเรื่องการใช้คาถา เรื่องความคล่องแคล่วว่องไวในการต่อสู้ และการล่าวิญญาณ แต่เคล็ดวิชาที่ภูมิใจที่สุดก็ยังคงเป็นเวทอัคคี ซึ่งเป็นสายเฉพาะของสกุลอู เขามีความเร็วในการสับเปลี่ยนวิญญาณอย่างน่าตกใจ ก่อนการต่อสู้ชอบทำท่าหกสูงก่อน แมววิเศษชื่อเจ้าผู้ดี เดิมทีเป็นแมววิเศษของอูถิงเจียน
ตอนนี้เป้าหมายที่ใหญ่ที่สุดของอูลาลาคือการตามหาพี่ชาย และทำลายคำสาปของเผ่าพันธุ์
ตัวละครเอกชายของเรื่องนี้ ผมสั้น สูญเสียมือขวา อายุ 26 ปี เป็นลูกชายของอูคว่า และพี่ชายของอูลาลา นิสัยเด็ดเดี่ยวหนักแน่น ดื้อรั้นไม่ฟังใคร ไม่สนระเบียบและกฎเกณฑ์ เป็นอัจฉริยะในหมู่นักล่าวิญญาณ (บิดากล่าวไว้เช่นนั้น) เริ่มฆ่าผีดูดเลือดตั้งแต่อายุ 9 ขวบ และสามารถสังหารแก๊งเผ่าดื่มโลหิตได้ด้วยกำลังของตนเองตอนอายุ 10 กว่า เขารักและห่วงใยน้องชายมาก ตั้งแต่รู้ความจริงเรื่องพิธีบรรลุความเป็นผู้ใหญ่ ก็ไม่ได้ทดท้อห่อเหี่ยวแต่อย่างใด กลับหันไปฝึกฝนอูลาลาอย่างเข้มงวด เมื่อถึงวันพิธี เขากับอูลาลาร่วมมือกันต่อสู้กับนักล่าวิญญาณชั้นผู้ใหญ่สี่คน จนกระทั่งสังหารพ่อแท้ๆ ของตัวเอง เขาสูญเสียมือขวาไปในเหตุการณ์ครั้งนี้
หลังจากนั้นเขาก็เดินทางไปยังโตเกียวตามลำพัง หมายจะสังหารสวีฝูทำลายคำสาปของเผ่าพันธุ์ เขายกเจ้าผู้ดีให้อูลาลา ไม่พึ่งพาแมววิเศษอีกต่อไป หันมาเลือกใช้วิธี “เขมือบวิญญาณ” ทำให้ตัวเองแข็งแกร่งขึ้นแทน เขาก่อคดีฆาตกรรมเพื่อล่าวิญญาณจนได้รับฉายาว่า “ฆาตกรฆ่าทั้งกลม” ในโตเกียว แต่แล้วก็ธาตุไฟเข้าแทรกเพราะเขมือบวิญญาณร้ายมากเกินไป โชคดีที่มิยาซาวะเจ้าหน้าที่หน่วยเฉพาะกิจวีและเฉินมู่เซิงนักล่าแวมไพร์ร่วมมือกันช่วยไว้ จึงได้ไปพบผู้เฒ่าเจ ซึ่งช่วยทำให้แขนที่ขาดกลายเป็นอาวุธวิญญาณ มีความรู้สึกนึกคิดขึ้นอีกครั้ง พละกำลังของเขาสูงขึ้นอีกขั้นภายในเวลาอันรวดเร็ว ตอนนี้กำลังร่วมทีมกับ “มนุษย์ศาสตรา” เฉินมู่เซิง
เคล็ดวิชาสุดยอดคือเวทอัคคี แต่พละกำลังเหนือกว่าอูลาลา เมื่อไม่ต้องพึ่งพาแมววิเศษ จึงต้องฝึกวิชาถอดกรามตัวเองออกเพื่อให้สะดวกแก่การเขมือบวิญญาณ
กอบีลและฮาบีล
ฮาบีลและกอบีล ( قَابِيْل وَهَابِيْل, อาเบลและคาอิน ) เป็นที่เชื่อกันว่า ชาวมุสลิม เป็นบุตรสองคนแรกของ อาดัมและหะวาอ์ (เอวา) ที่กล่าวถึงในอัลกุรอาน
มุมมองของ สุนนะห์ อธิบายว่าอัลลอฮ์ทรงบัญชา (หรืออนุญาต) ให้อาดัมแต่งงานกับลูกสาวฝาแฝดคู่หนึ่งของเขากับลูกชายฝาแฝดของเขา ฮาบีลกับ อิกลิมียา ผู้งดงาม และกอบีลกับละยูษาที่มี เสน่ห์ น้อยกว่า เมื่อาอดัมกำลังจะแต่งงานกับพวกเขา กอบีล ต่อต้านและไม่เชื่อฟัง โดยอ้างว่าภรรยาของเขามีเสน่ห์น้อยกว่าในขณะที่ภรรยาของน้องชายของเขาสวยงาม จากการวะฮีย์ของอัลลอฮ์ นบีอาดัมได้สั่งให้ลูกชายทั้งสองของเขาทำการสังเวย ใครก็ตามที่ได้รับ กุรบาน ก็มีสิทธิที่จะแต่งงานกับอิกลิมียา ตามฉบับ ชีอะฮ์ จากรายงานของบรรดา อิมาม ชีอะฮ์ของพวกเขา การที่พี่ชายแต่งงานกับน้องสาวถือเป็นบาปเสมอ และการเสียสละกลับกลายเป็นการตัดสินว่าใครจะได้รับเลือกให้เป็นผู้สืบทอดตำแหน่งของอาดัมบนโลก ในทั้งสองเรื่อง การเสียสละของฮาบีลเป็นสิ่งที่อัลลอฮ์ยอมรับในท้ายที่สุด และด้วยความโกรธแค้น กอบิลก็สังหารเขา
ในอัลกุรอาน
ในบรรดาบุตรคนแรกของนบีอาดัม กอบีลเป็นบุตรคนโต ส่วนฮาบีลเป็นบุตรคนรอง แต่ละคนถวายเครื่องบูชาแด่อัลลอฮ์ แต่พระองค์ทรงรับจากฮาบีลเท่านั้น เนื่องจากทัศนคติที่ชอบธรรมและความศรัทธาและความเชื่อมั่นในพระเจ้าของฮาบีล หลังจากถวายเครื่องบูชาแล้ว กอบีล พี่น้องผู้ชั่วร้ายเยาะเย้ย ฮาบีลด้วยความอิจฉาและบอกเขาว่า ข้าจะฆ่าเจ้าอย่างแน่นอน ฮาบีลเตือนกอบีล อย่างยุติธรรมว่าอัลลอฮ์ทรงยอมรับการเสียสละของผู้ที่ชอบธรรมในการกระทำของพวกเขาเท่านั้น เขาบอกกอบีลต่อไปว่า ถ้ากอบีลพยายามฆ่าเขาจริงๆ ฮาบีลจะไม่ตอบโต้และฆ่าเขาเพราะเขาเกรงกลัวอัลลอฮ์จะไม่ฆ่าเขาเพราะความอิจฉา จากนั้น ฮาบีล บอกกอบีล ว่าในการฆ่าเขา เขาจะแบกรับภาระไม่เพียงแต่บาปของเขาเท่านั้น แต่ยังรวมถึงบาปของเหยื่อด้วย ผลที่ตามมาก็คือ เหยื่อที่ต้องทนทุกข์กับความอยุติธรรม จะได้รับการอภัยบาปของเขาเอง และในขณะที่ฆาตกรได้รับคำเตือน ก็จะส่งผลให้บาปของเขาเพิ่มขึ้นด้วย อาเบลเทศนาอย่างทรงพลังและเตือนคาอินว่าบทลงโทษของการฆาตกรรมคือการที่เขาจะต้องใช้ชีวิตหลังความตายในไฟนรกญะฮันนัม
คำวิงวอนและคำเทศนาที่ไร้เดียงสาของฮาบีลไม่มีผลใดๆ ต่อกอบีล เพราะเขาเต็มไปด้วยความเย่อหยิ่ง จองหอง และความอิจฉาริษยา ต่อมาเขาได้สังหาร ฮาบีลผู้ชอบธรรม แต่ในการทำเช่นนั้น เขาทำลายตัวเองและกลายเป็นหนึ่งในผู้ที่หลงทาง นี่จะเป็นตัวอย่างแรกสุดของการฆาตกรรมคนชอบธรรมที่เกิดขึ้นบนแผ่นดินโลก ในอนาคต ผู้ทำความชั่วอีกหลายคนจะสังหารผู้เชื่อที่ฉลาดและเคร่งศาสนา
หลังจากการฆาตกรรม อัลลอฮ์ได้ส่งอีกาตัวหนึ่งลงไปค้นหาในพื้นดินเพื่อแสดงให้กอบีลเห็นถึงวิธีซ่อนความอัปยศอดสูของพี่ชายของเขา ด้วยความละอายใจ กอบีลเริ่มสาปแช่งตัวเอง และเขาเต็มไปด้วยความรู้สึกผิด ในที่สุดความคิดเกี่ยวกับอาชญากรรมก็มาถึงตัวฆาตกร เมื่อเขาตระหนักดีว่าการสังหารใครก็ตามมันน่ากลัวเพียงใด ยิ่งเหยื่อเป็นผู้บริสุทธิ์และชอบธรรมมากเท่าไร เต็มไปด้วยความเสียใจ กอบีล ถูกทำเครื่องหมายด้วยความเศร้าโศกอย่างสุดซึ้ง อัลกุรอานกล่าวว่า “และเขากลายเป็นผู้หนึ่งที่ตรอมใจ” 5:31 (บทที่ 5 ข้อ 31)
สาส์น
อัลกุรอานกล่าวว่าเรื่องราวของกอบีลและฮาบีลเป็นสาส์นสำหรับมนุษยชาติ ตามที่ได้บอกพวกเขาเกี่ยวกับผลของการฆาตกรรม และการฆ่าวิญญาณจะเหมือนกับว่าเขาหรือเธอได้สังหารมนุษยชาติทั้งหมด แต่อัลกุรอานระบุว่าผู้คนยังคงปฏิเสธสาส์นของเรื่องราวนี้ และยังคงทำบาปร้ายแรง เช่น การสังหารบรรดานบีและคนชอบธรรมคนอื่นๆ นบีทุกคนที่เทศนาตั้งแต่สมัยอาดัมถูกข่มเหง ดูหมิ่น หรือประจานไม่ทางใดก็ทางหนึ่ง อย่างไรก็ตาม สำหรับบรรดาผู้ชอบธรรม อัลกุรอานกล่าวว่าผู้คนก้าวไปอีกขั้นหนึ่ง โดยพยายามสังหารพวกเขาหรือสังหารพวกเขาจริงๆ สำหรับการสังหารผู้ชอบธรรม มันกล่าวว่า "สำหรับผู้ที่ปฏิเสธสัญญาณของพระผู้เป็นเจ้าและฝ่าฝืนความถูกต้อง สังหารผู้เผยพระวจนะ และสังหารผู้ที่สอนเพียงแค่การติดต่อกับมนุษย์ ให้ประกาศการลงโทษอันมหันต์แก่พวกเขา"
ลีล
ลีล (Lille) หรือ ไรเซิล (Rijsel) เป็นเมืองหลักของแคว้นโอดฟร็องส์ และเป็นเมืองบริหารของจังหวัดนอร์ในประเทศฝรั่งเศส ตั้งอยู่ทางตอนเหนือของประเทศ ลีลเป็นเมืองเอกของนครลีล (Lille Métropole) ซึ่งเป็นเมืองที่ใหญ่เป็นลำดับสี่ของเมืองมหานคร รองจากปารีส ลียง และมาร์แซย์ ลีลตั้งอยู่บนฝั่งแม่น้ำเดิล ติดกับพรมแดนประเทศเบลเยียม
ลีลที่ผนวกลอม (Lomme) เมื่อวันที่ 27 กุมภาพันธ์ ค.ศ. 2000 มีประชากร 226,014 คน (ค.ศ. 2006) ขณะที่นครลีลหรือลีลและปริมณฑลที่รวมรูแบ, ตูร์กวง และชุมชนอื่น ๆ มีประชากรทั้งหมด 1,091,438 คน ยูโรดิสตริกต์ (eurodistrict) Lille-Kortrijk ที่รวมทั้งเมือง Kortrijk, Tournai, Mouscron และYpres ในเบลเยียมมีประชากรทั้งหมด 1,905,000 คน
อีซาค ฮาลัตนีคอฟ
อีซาค มาร์โควิช ฮาลัตนีคอฟ (Исаак Маркович Халатников) หรือ อีซาอัก มาร์กอวึช คาลัตนือกอว์ (Ісаа́к Ма́ркович Хала́тников; 17 ตุลาคม 1919 – 9 มกราคม 2021) เป็นนักฟิสิกส์ทฤษฎี ชาวโซเวียต ผู้อำนวยการกิตติมศักดิ์ของสถาบันฟิสิกส์ทฤษฎีลันเดาแห่งสถาบันวิทยาศาสตร์รัสเซีย เข้าร่วมในการพัฒนาระเบิดปรมาณูลูกแรกของสหภาพโซเวียต
ชีวประวัติ
ฮาลัตนีคอฟเกิดในปี 1919 ในครอบครัว ชาวยิวยูเครน ในเมืองเยคาเตรีโนสลัฟ สาธารณรัฐสังคมนิยมโซเวียตยูเครน (ปัจจุบันคือเมืองดนีปรอ ประเทศยูเครน) ในปี 1936 เขาเข้าเรียนภาควิชาฟิสิกส์ที่มหาวิทยาลัยดนีปรอ และสำเร็จการศึกษาระดับปริญญาตรีในปี 1941 เขาได้เข้าทำงานที่สถาบันวิทยาศาสตร์แห่งสหภาพโซเวียตตามคำแนะนำของเลฟ ลันเดาเพื่อศึกษาในฐานะนักศึกษาระดับบัณฑิตศึกษาหลังจากสิ้นสุดสงครามโซเวียต-เยอรมัน ในปี 1952 เขาได้รับปริญญาเอก ตั้งแต่ปี 1964 เขาเป็นผู้อำนวยการสถาบันฟิสิกส์ทฤษฎีลันเดา และภายหลังการล่มสลายของสหภาพโซเวียต เขาได้รับตำแหน่งกรรมการกิตติมศักดิ์
ในช่วงปลาย ทศวรรษที่ 1940 และต้น ทศวรรษที่ 1950 เขาเข้าร่วมในการวิจัยอาวุธนิวเคลียร์ของโซเวียต เขาได้รับรางวัลสตาลินในปี 1953 ได้รับรางวัลลันเดาในปี 1974 ในปี 1994 เขาได้รับเลือกให้เป็นสมาชิกต่างชาติราชสมาคมของสหราชอาณาจักร
เขาถึงแก่อนิจกรรมที่เมืองเชร์โนโกลอฟกา แคว้นมอสโก ประเทศรัสเซีย เมื่อวันที่ 9 มกราคม 2021 ขณะอายุได้ 101 ปี
คริสตอฟเฟอร์ ดยุกแห่งลอลันด์
เจ้าชายคริสตอฟเฟอร์แห่งเดนมาร์ก (Christoffer Valdemarsen; ค.ศ. 1341 – 11 มิถุนายน ค.ศ. 1363) ดยุกแห่งลอลันด์ ทรงเป็นพระราชโอรสในพระเจ้าวัลเดมาร์ที่ 4 แห่งเดนมาร์กกับเฮลวิกแห่งชเลสวิช เจ้าชายคริสตอฟเฟอร์ทรงได้รับการสถาปนาเป็นดยุกในค.ศ. 1359 และยังทรงได้รับเลือกให้เตรียมสืบราชบัลลังก์เป็นพระมหากษัตริย์
เจ้าชายทรงถูกกล่าวถึงครั้งแรกในค.ศ. 1354 - 1355 และในค.ศ. 1358 เมื่อพระราชบิดาทรงส่งพระองค์ไปที่นูบอร์กเพื่อเจรจากับตัวแทนชาวจูตซึ่งก่อกบฏ พระองค์ทรงเข้ามามีบทบาทในการตัดสินใจทางการเมือง และทรงได้รับการแต่งตั้งเป็นดยุกแห่งลอลันด์ พระองค์ทรงอ้างสิทธิว่าทรงเป็น ทายาทที่แท้จริงของชาวเดนส์และชาวสลาฟ เจ้าชายคริสตอฟเฟอร์มีส่วนร่วมอย่างแข็งขันในสงครามยึดครองแคว้นสคาเนียคืน ซึ่งพระราชบิดาของพระองค์เป็นผู้ริเริ่มแผนการ เจ้าชายคริสตอฟเฟอร์ทรงได้รับบาดเจ็บในยุทธการเฮลซิงบอรย์ ในค.ศ. 1362 ตามพงศาวดารเยอรมันกล่าวถึงอาวุธที่ทรงต้องทำให้พระองค์บาดเจ็บนั้นไม่ชัดเจนนัก แต่ตามพงศาวดารฉบับเฮนริก สมิธ ชาวสวีเดน ซึ่งเขียนในต้นศตวรรษที่ 16 ระบุว่า เจ้าชายคริสตอฟเฟอร์ทรงถูกก้อนหินกระแทกขณะทรงต่อสู้บนทะเล ตามพงศาวดารนอร์ดิสก์ ฟามิลเยบ็อค เจ้าชายคริสตอฟเฟอร์ทรงถูกปาก้อนหินเข้าที่พระเศียรและทรงทุกข์ทรมานกับอาการความผิดปกติทางจิต
เจ้าชายคริสตอฟเฟอร์สิ้นพระชนม์ด้วยพระอาการประชวรในปีถัดมาที่โคเปนเฮเกน แม้ว่าการสิ้นพระชนม์ของพระองค์มาจากอาการบาดเจ็บจากสงคราม แต่ก็ไม่ทราบแน่ชัดว่าอาการบาดเจ็บจากสงครามส่งผลให้พระองค์ประชวรเรื้อรังอย่างไร
แทนที่พระศพจะได้รับการฝังที่โบสถ์ซอรือ พร้อมพระบรมศพของพระราชบิดาและพระราชมารดา แต่พระศพของพระองค์ได้รับการฝังที่มหาวิหารรอสคิลด์ พร้อมพระบรมศพของสมเด็จพระราชินีนาถมาร์เกรเธอที่ 1 แห่งเดนมาร์ก พระขนิษฐาของพระองค์ โลงพระศพของของพระองค์จัดทำมาจากแถบยุโรปกลาง ซึ่งแสดงให้เห็นถึงรูปจำลองเศวตศิลาของอัศวินหนุ่มในชุดเกราะเต็มยศประดับด้วยอัญมณี ล้อมรอบด้วยโล่มุทรตราของเดนมาร์ก ฮัลลันด์และลอลันด์ โลงพระศพว่างเปล่าเนื่องจากพระศพของเจ้าชายอาจถูกฝังอยู่ใต้ดิน โลงพระศพเศวตศิลาในปัจจุบันได้รับการบูรณะในค.ศ. 1879 โดยประติมากร วิลเฮล์ม บิสเซน ซึ่งบูรณะจากชิ้นส่วนที่แตกเป็นชิ้นเล็กชิ้นน้อย หลังถูกทำลายจากการปฏิรูปศาสนาฝ่ายโปรเตสแตนต์
อ้างอิง
13411363
กระต่ายน้อยปีเตอร์
กระต่ายน้อยปีเตอร์ หรือ เรื่องเล่าของปีเตอร์ แรบบิท (The Tale of Peter Rabbit) เป็นวรรณกรรมเยาวชน เขียนและวาดภาพประกอบโดยบีทริกซ์ พอตเตอร์ เนื้อหาเป็นเรื่องราวของกระต่ายปีเตอร์ กระต่ายน้อยผู้ซุกซน โดยแม่กระต่ายผู้มารดาจะออกไปซื้อของ จึงบอกให้ลูก ๆ เล่นในทุ่ง แต่ห้ามไปเล่นในสวนของนายแม็กเกรเกอร์ เพราะพ่อกระต่ายเคยเข้าไปในนั้นแล้วถูกจับไปทำเป็นพายเนื้อกระต่าย แต่กระต่ายปีเตอร์ไม่เกรงกลัว ลอบเข้าไปในสวนนั้นและถูกนายแม็กเกรเกอร์ไล่ล่า ที่สุดเขาฝ่าฟันอันตรายจนกลับไปถึงบ้าน แม่กระต่ายไม่ตำหนิเขาสักคำเดียว ทั้งยังชงชาคาโมมายล์ให้ปีเตอร์ดื่ม แล้วพูดสั้น ๆ ว่า "หนึ่งช้อนโต๊ะก่อนนอนนะจ๊ะ" จำเดิมนางพอตเตอร์แต่งนิทานเรื่องนี้แก่โนเอล มัวร์ บุตรของแอนนี คาร์เตอร์ มัวร์ เมื่อ ค.ศ. 1893 ต่อมาพอตเตอร์นำนิทานนี้ไปพิมพ์เองขายเองใน ค.ศ. 1901 สำนักพิมพ์หลายแห่งปฏิเสธที่จะตีพิมพ์ กระต่ายน้อยปีเตอร์ หากแต่มีเพียงเฟรเดอริกโวร์นแอนด์โคที่ยอมรับผลงานของเธอไปตีพิมพ์ ปรากฏว่าขายดีมาก หลังจากนั้นจึงตีพิมพ์ซ้ำหลายครั้ง และได้รับการแปลถึง 36 ภาษา ถือเป็นหนึ่งในหนังสือที่ขายดีที่สุดในประวัติศาสตร์
ในประเทศไทย มีการแต่งนิทานที่เขียนตามเค้าโครงเรื่อง กระต่ายน้อยปีเตอร์ นี้ เป็นหนังสือส่งเสริมการอ่านชั้นประถมศึกษา ใช้ชื่อเรื่องว่า กระต่ายน้อยเนตรแดง แต่งโดยหม่อมหลวงมณีรัตน์ บุนนาค ในรูปแบบร้อยกรอง โดยมีกำชัย ทองหล่อตรวจแก้คำประพันธ์ในหนังสือ ตีพิมพ์ครั้งแรกเมื่อ พ.ศ. 2504 มีการเปลี่ยนแปลงชื่อตัวละครหลักเช่น "ปีเตอร์" เป็น "เนตรแดง" และ "นายแม็กเกรเกอร์" เป็น "นายสุข"
กระดูกนาเปียร์
กระดูกนาเปียร์ (Napier's bones) เป็นเครื่องมือช่วยคำนวณ ประดิษฐ์โดย จอห์น นาเปียร์ (John Napier) นักคณิตศาสตร์ชาวสก็อตแลนด์ ใช้ช่วยคูณและหารตัวเลข ลักษณะเป็นท่อนไม้สลักตัวเลข
การคูณ
สมมติว่าเราต้องการหาผลคูณของ 46785399 กับ 7 ให้นำแท่งไม้เรียงตาม 46785399 ไปวางไว้ในตาราง ตามในรูป และอ่านผลลัพธ์จากแถวที่ 7 โดยอ่านจากขวามาซ้าย ผลคูณจะได้จากการบวกเลขตามแนวทแยง (ถ้าผลบวกเกิน 9 ให้ทดไปบวกหลักต่อไป) ดังนั้น เราจะได้หลักหน่วย (3), หลักสิบ (6+3=9), หลักร้อย (6+1=7), และอื่นๆ สังเกตว่าในหลักแสนจะได้ 5+9=14 ดังนั้น หลักนี้เท่ากับ 4 และทด 1 ไปหลักต่อไป (เหมือนกับ 4+8=12 ในหลักสิบล้าน)
ตัวอย่างถัดไปเราจะคูณ 46785399 กับ 96431 ศึกษาขั้นตอนจากภาพ
การหาร
ต้องการหาร 46785399 ด้วย 96431 เริ่มด้วยให้เราหาผลคูณทุกตัวของ 96431 ดังภาพ ผลคูณของ 96431 เป็นเลข 8 หลัก การหาร 46785399 เริ่มจากทางซ้ายก่อน คือ 467853 ,8 ตัว ส่วนเลข 99 ให้ละเอาไว้ก่อน แล้วหาค่าผลคูณที่ใกล้เคียง 467853 คือ 385724 (ซึ่งเป็นผลคูณของ 96431 กับ 4) จะได้ 4 เป็นผลหารตัวแรก จากนั่นลบกัน จะได้ 82129 (467853- 385724=82129) และดึง 99 ที่ละไว้ลงมาด้วยเป็น 8212999 ทำซ้ำอีกครั้ง ค่าที่ใกล้เคียง 8212999 คือ 771448 จะได้ เลข 5 ทำซ้ำแบบนี้เรื่อย ๆ จะได้คำตอบ 485 เศษ 16364 ส่วน 96431หรือ ถ้าเราต้องการจะหารต่อไปอีกจะต้องติดอยู่ในรูปทศนิยม โดยหลักการแล้วเหมือนกับที่เราได้เรียนกันมาในสมัยประถม คือ ให้เราใส่จุดที่ 485. และเติมศูนย์ที่ 16364 จะได้เป็น 163640 แล้วก็ทำเหมือนเดิมอีก ดังตัวอย่างรูปด้านล่างนี้
เราจะได้ค่าในแถวที่ 1 คือ 96431 ซึ่งน้อยกว่า 163640 ลบกับได้ 67209 ได้คำตอบเป็น 485.1 ในรอบถัดไปก็จะได้แถวที่ 6 มีค่าเป็น 578586 ซึ่งน้อยกว่า 672090 ได้คำตอบเป็น 485.16 เช่นนี้ไปเรื่อย ๆ
การหารากที่สอง
จากภาพเราได้เพิ่มช่องตารางอีกหนึ่งช่อง คือ &radic ซึ่งจะถูกแบ่งเป็น 3 สดมภ์ : สดมภ์แรกเป็นเลขกำลังสอง คือ 1, 4, 9, ... 64, 81; สดมภ์ที่สองเป็นเลขคู่ 2 ถึง 18; สดมภ์สุดท้าย 1 ถึง 9
ต้องการหารากที่สองของ 46785399 ขั้นแรก ให้เราแบ่งตัวเลขออกมาเป็นชุด ชุดละ 2 ตัว จากทางขวาไปซ้าย
ทำซ้ำเหมือนเดิม คือ เราต้องหาค่าของตัวเลขที่ยกกำลังสองแล้วมีค่าใกล้เคียง 1078 แต่ต้องไม่เกิน 1078 ซึ่งถ้าเราดูจากกระดูกนาเปียร์แล้วมีค่าไม่ถึง 1078 จะทำอย่างไร ขั้นที่สอง จากคำตอบตัวแรกที่เราได้คือ 6(จากแถวที่ 6)ใน column ที่ 2 ของตารางช่อง root เป็นเลข 12 ให้เรา set Napier's bones ท่อนที่ 1 และ 2 ดังตารางด้านบน
ต่อไปให้เราสร้างช่องตารางเพิ่มอีกหนึ่งช่อง value เป็นช่องแสดงค่า ตัวอย่าง อ่านค่าในแถวที่ 6 จะได้
ต่อไป เราต้องหาค่าของตัวเลขที่ยกกำลังสองแล้วมีค่าใกล้เคียง 1078 แต่ต้องไม่เกิน 1078 ซึ่งถ้าเราดูในช่อง value จะได้ 1024 ในแถวที่ 8 ดังตารางด้านล่าง และทำตามขั้นตอนเดิม
เราจะได้ 8 เป็นคำตอบตัวถัดมา เราลบ 1024 กับ 1078 ได้ 54 จากนั้นเราอ่านค่าใน column ที่ 2 ของแถวที่ 8 ในช่องของ root มีค่าเป็น 16 เราจะต้องเรียงตัวเลขในกระดานใหม่(ไม่ใช่ ท่อนที่ 1 กับ 6)เป็น 136 ซึ่งมาจากเดิมในกระดานเรามี 1 กับ 2 อยู่ก่อนแล้ว เลข 16 ที่เราได้ ต้องทำการเพิ่มโดย เลข 1 ในหลักสิบของเลข 16 ไปบวก 12 เป็น 12+1 = 13 เพราะฉะนั้นเราได้เป็นเลข 136 ให้เราเรียงให้กระดานเป็นเลข 136
เราจะได้ลักษณะดังตารางด้านล่าง
ทำซ้ำอีกครั้ง โดยหาเลขผลรวมที่มีค่าใกล้เคียงกับ 5453 ซึ่งก็คือ 4089 ในแถวที่ 3
<!--
The next digit of the square root is 3. Repeat the same steps as before and subtract 4089 from the current remainder 5453 to get 1364 as the next remainder. When you rearrange the board, notice that the second column of the square root bone is 6, a single digit. So just append 6 to the current number on the board 136 to set 1366 on the board.
Repeat these operations once more. Now the largest value on the board smaller than the current remainder 136499 is 123021 from the ninth row.
In practice, you often don't need to find the value of every row to get the answer. You may be able to guess which row has the answer by looking at the number on the first few bones on the board and comparing it with the first few digits of the remainder. But in these diagrams, we show the values of all rows to make it easier to understand.
As usual, append a 9 to the result and subtract 123021 from the current remainder.
You've now "used up" all the digits of our number, and you still have a remainder. This means you've got the integer portion of the square root but there's some fractional bit still left.
Notice that if we've really got the integer part of the square root, the current result squared (68392 = 46771921) must be the largest perfect square smaller than 46785899. Why? The square root of 46785399 is going to be something like 6839.xxxx... This means 68392 is smaller than 46785399, but 68402 is bigger than 46785399 -- the same thing as saying that 68392 is the largest perfect square smaller than 4678599.
This idea is used later on to understand how the technique works, but for now let's continue to generate more digits of the square root.
Similar to finding the fractional portion of the answer in long division, append two zeros to the remainder to get the new remainder 1347800. The second column of the ninth row of the square root bone is 18 and the current number on the board is 1366. So compute to set 13678 on the board.
The board and intermediate computations now look like this.
Subtract the value of the ninth row from the remainder and append a couple more zeros to get the new remainder 11669900. The second column on the ninth row is 18 with 13678 on the board, so compute and set 136798 on the board.
There's only one more trick left to describe. If you want to find the square root of a number that isn't an integer, say 54782.917. Everything is the same, except you start out by grouping the digits to the left and right of the decimal point in groups of two.
That is, group 54782.917 as
and proceed to extract the square root from these groups of digits.
-->
รหัสสถาบันสถิติศาสตร์และเศรษฐศึกษาแห่งชาติ (ฝรั่งเศส)
รหัสสถาบันสถิติศาสตร์และเศรษฐศึกษาแห่งชาติ (INSEE code) คือรหัสดัชนีตัวเลขที่สร้างขึ้นโดยสถาบันสถิติศาสตร์และเศรษฐศึกษาแห่งชาติฝรั่งเศส (Institut national de la statistique et des études économiques) เพื่อใช้ในการระบุสิ่งต่าง ๆ ที่รวมทั้งเทศบาลและจังหวัด นอกจากนั้นก็ยังใช้เป็นเลขประจำตัวประชาชนด้วย
Institut National de la Statistique et des Études Économiques
ประเสริฐ บุญสัมพันธ์
ประเสริฐ บุญสัมพันธ์ ประธานกรรมการ ไทยคม จำกัด (มหาชน) ประธานกรรมการและประธานกรรมการบริหาร บริษัท โทรีเซนไทย เอเยนต์ซีส์ จำกัด (มหาชน) ประธานคณะกรรมการ บริษัท เอสวีไอ จำกัด (มหาชน) กรรมการอิสระ บริษัท อินทัช โฮลดิ้งส์ จำกัด (มหาชน) ประธานกรรมการ บริษัท ไอร่า แคปปิตอล จำกัด (มหาชน)
กรรมการผู้ทรงคุณวุฒิ (ด้านบริหารธุรกิจ) ในคณะกรรมการพัฒนาระบบราชการ (ก.พ.ร.) ในรัฐบาล พลเอก ประยุทธ์ จันทร์โอชา กรรมการสภาสถาบันผู้ทรงคุณวุฒิของสถาบันพระปกเกล้า ประธานคณะกรรมการบริหาร ไทยคม (บริษัท) กรรมการสภามหาวิทยาลัยผู้ทรงคุณวุฒิ จุฬาลงกรณ์มหาวิทยาลัย กรรมการสภามหาวิทยาลัยผู้ทรงคุณวุฒิของมหาวิทยาลัยเทคโนโลยีสุรนารี สมาชิกสภานิติบัญญัติแห่งชาติ อดีตประธานกรรมการบริษัท พีทีที โกลบอล เคมิคอล อดีตกรรมการผู้จัดการใหญ่ บริษัท ปตท. จำกัด (มหาชน)
หลัง รัฐประหารในประเทศไทย พ.ศ. 2557 นายประเสริฐ ได้รับการแต่งตั้งให้เป็นหัวหน้าทีมภาคเอกชน คณะทำงานคลัสเตอร์ ภาคอุตสาหกรรมแห่งอนาคต
ประวัติ
ประเสริฐ บุญสัมพันธ์ จบการศึกษาชั้นมัธยมศึกษาจาก โรงเรียนอำนวยศิลป์ พระนคร จบการศึกษาปริญญาตรี วิศวกรรมศาสตร์ (วิศวกรรมโยธา) จุฬาลงกรณ์มหาวิทยาลัย ปริญญาโท บริหารธุรกิจจากมหาวิทยาลัยยูทาห์ สหรัฐอเมริกา, ปริญญาบัตรหลักสูตรป้องกันราชอาณาจักรภาค รัฐร่วมเอกชน รุ่นที่ 10 วิทยาลัยป้องกันราชอาณาจักร (วปรอ.4010) CERTIFICATE IN ADVANCED MANAGEMENT PROGRAM, HARVARD BUSINESS SCHOOL มหาวิทยาลัยฮาร์วาร์ด สหรัฐอเมริกา และหลักสูตรการเมืองการปกครองในระบอบประชาธิปไตย สำหรับนักบริหารชั้นสูงรุ่นที่ 6 สถาบันพระปกเกล้า
เริ่มทำงานเป็นนักวิเคราะห์ที่ บริษัท เอสโซ่แสตนดาร์ด ประเทศไทย เมื่อปี 2520 เป็นเวลา 3 ปี ก่อนที่จะออกไปเป็นผู้อำนวยการตลาด บริษัท เบอร์ลี่ ยุคเกอร์ เมื่อปี 2524 ทำงานอยู่ได้เพียงปีเดียวก็เข้ามาทำงานในปตท. ตำแหน่งผู้อำนวยการฝ่ายปฏิบัติการขนส่ง เมื่อปี 2525 หลังจากนั้นก็ได้ก้าวสู่ตำแหน่งผู้อำนวยการฝ่ายจัดซื้อน้ำมันและสัญญา ปตท. ผู้ช่วยผู้ว่าการด้านการตลาด ปตท. ก่อนจะก้าวเข้าสู่ตำแหน่ง รองผู้จัดการใหญ่ การตลาด ธุรกิจน้ำมัน ในปี 2535 โดยอยู่ต่ำแหน่งนี้มา 5 ปี
หลังจากนั้นมีการ ปรับโครงสร้างปตท. จึงได้นั่งตำแหน่งเป็นผู้จัดการใหญ่ ปตท.น้ำมัน ก่อนจะถูกโยกย้ายให้ดูแล ธุรกิจก๊าซธรรมชาติ ในตำแหน่ง ผู้จัดการใหญ่ ปตท. ก๊าซธรรมชาติ ในปี 2543 รองกรรมการผู้จัดการใหญ่ กลุ่มธุรกิจก๊าซธรรมชาติ บริษัทปตท. จำกัด (มหาชน) นอกจากนี้ ยังได้ดำรงตำแหน่ง กรรมการ บริษัท บางจากปิโตรเลียม จำกัด (มหาชน) บริษัท ปตท. จำหน่ายก๊าซธรรมชาติ จำกัด บริษัท ปตท. สำรวจและผลิตปิโตรเลียม จำกัด (มหาชน) และบริษัททรานส์ ไทย-มาเลเซีย (ประเทศไทย) จำกัด
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
คดีความ
คณะกรรมการตรวจเงินแผ่นดิน มีมติฟ้องร้องนาย ประเสริฐ บุญสัมพันธ์ ต่อ คณะกรรมการป้องกันและปราบปรามการทุจริตแห่งชาติ กรณีไม่ปฏิบัติตามมติคณะรัฐมนตรี เมื่อวันที่ 18 ธ.ค. 2550 และไม่ปฏิบัติตามคำพิพากษาศาลปกครองสูงสุด เมื่อวันที่ 14 ธ.ค. 2550 รวมถึงการจัดทำบันทึกการแบ่งแยกทรัพย์สินในส่วนที่เป็นสาธารณสมบัติของแผ่นดินของการปิโตรเลียมแห่งประเทศไทย
แบล็ค ไอวอรี่ คอฟฟี่
แบล็ค ไอโวรี่ คอฟฟี่ (Black Ivory Coffee) เป็นกาแฟขี้ช้างที่ผลิตกาแฟทางภาคเหนือของประเทศไทยโดยบริษัทแบล็ค ไอวอรี่ คอฟฟี่จากเม็ดกาแฟอราบิก้าที่ช้างกินเข้าไปและเก็บมาจากขี้ช้าง รสชาติของกาแฟแบล็ค ไอวอรี่ คอฟฟี่ได้รับอิทธิพลจากเอ็นไซม์ในกระบวนการย่อยของช้าง ที่ย่อยโปรตีนของกาแฟ รสขมของกาแฟมาจากโปรตีนเป็นหลัก การย่อยโปรตีนนี้ส่งผลให้กาแฟมีความขมน้อยลง เมล็ดกาแฟถูกย่อยระหว่าง 15 ถึง 70 ชั่วโมง และถูกเปลี่ยนแปลงจากหลายส่วนประกอบในกระเพาะช้างจึงได้เมล็ดกาแฟที่มีรสชาติและกลิ่นที่เป็นเอกลักษณ์ ช้างเป็นสัตว์กินพืชต่างจากชะมดที่กินทั้งพืชและสัตว์ กระเพาะของช้างใช้กระบวนการหมักเพื่อย่อยเซลลูโลส
การวางขาย
กาแฟขี้ช้างเป็นหนึ่งในกาแฟที่แพงที่สุดในโลกมีราคาขายประมาณ 1,100 ดอลลาร์สหรัฐต่อกิโล รสชาติกาแฟถูกอธิบายไว้ว่ามีความนุ่มนวลไม่มีความขม ต่างจากกาแฟทั่วไป ปริมาณที่ผลิตได้มีจำนวนน้อยมีวางขายเพียวโรงแรมหรูไม่กี่ที่ ราคาอยู่ที่ 50 ดอลลาร์สหรัฐต่อแก้ว ปริมาณของกาแฟที่ได้นั้นจะถึงอยู่กับปริมาณผลกาแฟ ความอยากอาหารของช้าง จำนวนเมล็ดที่เสียหาญจากการเขี้ยว ความสามารถของควาญช้างและภรรยาที่จะเก็บเมล็ดกาแฟ ราคาของกาแฟขี้ช้างสูงเนื่องจากต้องใช้หปริมาณผลกาแฟมากเพื่อผลิต ผลกาแฟ 33 กิโลกรัมจะสามารถผลิตกาแฟชี้ช้างได้เพียง 2 กิโลกรัมเท่านั้น กาแฟส่วนใหญ่สูญหายจากการเคี้ยวหรือถ่ายในพุ่มไม้
มูลนิธิช้างเอเชียสามเหลี่ยมทองคำ
กาแฟขี้ช้างผลิตโดยบริษัทแบล็ค ไอวอรี่ คอฟฟี่ที่มูลนิธิช้างเอเชียสามเหลี่ยมทองคำในเชียงแสน มูลนิธิช่วยเหลือและดูแลช้าง มีช้างประมาณ 20 เชือก 8%ของยอดขายถูกบริจาคเข้ามูลนิธิเพื่อเพื่อเงินทุนช่วยดูแลสุขภาพช้าง การบริโภคผลกาแฟไม่มีผลเสียต่อช้างและคาเฟอีนไม่ได้ถูกดูดซึ่มจาผลกาแฟที่ช้างกิน
มูแล็ง
มูแล็ง (Moulins หรือ Moulin) ในภาษาฝรั่งเศสแปลว่า "โรงสี" เป็นชื่อที่นิยมใช้เป็นชื่อเมืองที่ได้แก่
ณวัฒน์ กุลรัตนรักษ์
ณวัฒน์ กุลรัตนรักษ์ (เกิด 10 กรกฎาคม พ.ศ. 2521) ชื่อเล่น ป้อง เป็นนักแสดง นายแบบ พิธีกรชาวไทยเชื้อสายจีน เข้าวงการจากการเป็นหนุ่มแพรวปี 2000 หลังจากนั้นเขาเซ็นสัญญาเป็นนักแสดงกับบริษัท เอ็กแซ็กท์ จำกัด โดยมีผลงานแรกคือละครเรื่อง เลือดหงส์
ประวัติ
ณวัฒน์จบระดับมัธยมที่โรงเรียนเซนต์คาเบรียล ระดับปริญญาตรีที่คณะเศรษฐศาสตร์ มหาวิทยาลัยเกษตรศาสตร์ และระดับปริญญาโทที่คณะเศรษฐศาสตร์ จุฬาลงกรณ์มหาวิทยาลัย ก่อนเข้าวงการบันเทิง เคยรับราชการเป็นนักเศรษฐกรประจำ สำนักงานบริหารหนี้สาธารณะ กระทรวงการคลัง
เคหาสน์นางคอย
เคหาส์นางคอย เป็นละครโทรทัศน์ หลังข่าวภาคค่ำ ออกอากาศช่อง 7 เอชดี แนวละครเเอ็กชั่น, สืบสวนสอบสวน, ดราม่า เรื่องย่อละคร เคหาสน์นางคอย ณ เคหาสน์นางคอย มีความลับที่ถูกซ่อนเร้นความจริงที่ถูกกักขัง กับการรอคอยใครบางคนอย่างมีความหวังทุกลมหายใจ และเป็นความลับที่อาจจะเปลี่ยนชีวิตใครบางคนไปตลอดกาล ผลิตโดย บริษัท มุมใหม่ จำกัด นำแสดงโดย กิตตน์ก้อง ขำกฤษ, ปภาวดี ชาญสมอน, รัฐธีร์ วรโรจน์โยธิน, ณศมน นิยมเดชา, ภูษณะ บัวงาม, นิคิต้า กรรณเกตุ, เกวลิน คอตแลนด์, พีท ทองเจือ, ศุภกิจ ตังทัตสวัสดิ์, มัณฑนา หิมะทองคำ, ชนกวนันท์ รักชีพ และนักแสดงอีกคับคั่ง กำกับการแสดงโดย ธีรศักดิ์ พรหมเงิน ออกอากกาศทุกวันจันทร์ - อังคาร เวลา 20.30 ทางช่อง 7 เอชดี
องโยย
องโยย (ค.ศ. 206–286) มีชื่อในภาษาจีนกลางว่า หวาง จฺวิ้น มีชื่อรองว่า ชื่อจื้อ  เป็นขุนพลผู้มีชีวิตอยู่ในช่วงปลาย ยุคสามก๊ก และช่วงต้นราชวงศ์จิ้นของประเทศจีน
ดูเพิ่ม
รายชื่อบุคคลในยุคสามก๊ก
การประท้วงโดยเผาตัวตายของชาวทิเบตในประเทศจีน
ผู้ประท้วงที่จุดไฟเผาตนเองส่วนใหญ่เป็นพระภิษุและภิกษุณี หรือผู้ที่เคยบวชในพุทธศาสนา มีบางส่วนเป็นวัยรุ่น  เหตุจุไฟเผาตนเองเพื่อประท้วงส่วนมากเกิดขึ้นในจังหวัดเสฉวนของจีน โดยเฉพาะบริเวณโดยรอบสำนักกีรติ (Kirti Monastery) ในเมือง Ngawa City, Ngawa County จังหวัดเสฉวน ส่วนพื้นที่อื่น ๆ เช่น Gansu, Qinghai และ เขตปกครองตนเองทิเบต นอกจากนี้ยังมีเหตุประท้วงโดยการเผาตนเองเกิดขึ้นในประเทศอินเดีย และในกรุงกาฐมาณฑุ ประเทศเนปาลเช่นกัน
ผลกระทบ
การจุดไฟเผาตนเองเพื่อประท้วงการยึดครองทิเบตโดยจีนนั้นมีผลกระทบที่มากกว่าการประท้วงต่าง ๆ ที่เคยมีมา ถึงแม้จะมีผู้เสียชีวิตจำนวนมากจากการประท้วงของบาวทิเบตเมื่อปี 2008 ทั้งที่เป็นขาวทิเบตและชาวจีนฮั่นในทิเบต จำนวนผู้เสียชีวิตนั้นกลับไม่ถูกรายงานโดยรัฐบาลจีน ในขณะที่การจุดไฟเผาตนเองเพื่อประท้วงนั้นสร้างภาพที่ติดตรึงและมีผลกระทบมาก และสามารถถูกส่งต่อเพื่อเผยแพร่และตีพิมพ์โดยข่าวและผู้สนับสนุนได้โดยง่าย ประกอบกับการเข้าถึงอินเตอร์เน็ตของชาวทิเบต แม้ในพื้นที่ห่างไกลของจีน
อย่างไรก็ตาม พื้นที่เสี่ยงต่าง ๆ ของทิเบตเหล่านี้มักถูกตัดการสื่อสารโดยรัฐบาล การตัดการสื่อสาร ประกอบกับการห้ามไม่ให้นักข่าวต่างชาติและผู้ตรวจการณ์ด้านสิทธิมนุษยชน เดินทางเข้ามาในพื้นที่ ส่งผลให้การรับรู้ข้อมูลเกี่ยวกับการเผาตนเองประท้วงนั้นเป็นไปได้อย่างยากลำบาก อย่างไรก็ตามได้มีองค์กรต่าง ๆ เช่น ขบวนการปลดปล่อยทิเบต ได้ทำรายชื่อเหตุการณ์ที่มีการอัปเดตตลอดเวลา
สายนัมโบกุ (ซัปโปโระ)
สายนัมโบกุ (南北線, Nanboku-sen)เป็นเส้นทางรถไฟใต้ดินเทศบาลซัปโปโระ นครซัปโปโระ เกาะฮกไกโด ดำเนินการโดยสำนักงานขนส่งนครซัปโปโระ เรียกในอีกชื่อหนึ่งว่า สายเหนือ-ใต้ ตัวย่อเส้นทาง คือตัว N
ตราแผ่นดินของเลบานอน
ตราแผ่นดินของเลบานอน (شعار لبنان) มีลักษณะเป็นรูปโล่อาร์มลายธงชาติเลบานอนพาดตามแนวทแยงจากขวาลงมาซ้าย (bend sinister) กลางแถบสีขาวมีรูปต้นซีดาร์สีเขียวอย่างที่ปรากฏในธงชาติ
นิยามของตราอย่างเป็นทางการตามหลักวิชามุทราศาสตร์ (Heraldry) มีดังนี้
สายโทไซ
สายโทไซ อาจหมายถึง
ความอดอยากในรัสเซีย ค.ศ. 1921
'''ความอดอยากในรัสเซีย ค.ศ. 1921''' (Russian famine of 1921 หรือ Povolzhye famine) เป็นความอดอยาก ที่เกิดขึ้นเริ่มขึ้นในฤดูใบไม้ผลิของปี ค.ศ. 1921 และยืดยาวจนถึงปีต่อมา ความอดอยากครั้งนี้เป็นเหตุการณ์ที่รุนแรงที่เกิดขึ้นในรัสเซียบอลเชวิค ที่มีผู้เสียชีวิตไปกว่า 5 ล้านคนส่วนใหญ่ในภูมิภาควอลกา-ยูรัล
ความอดอยากครั้งนี้มีสาเหตุมาจากปัจจัยของการขัดจังหวะการสร้างผลิตผลทางเกษตรกรรม ที่เริ่มมาตั้งแต่สงครามโลกครั้งที่หนึ่งและดำเนินต่อมาจนตลอดความยุ่งเหยิงที่เกิดขึ้นระหว่างการปฏิวัติรัสเซีย ค.ศ. 1917 และ สงครามกลางเมืองรัสเซีย ความอดอยากครั้งนี้รุนแรงถึงขั้นวิกฤติการณ์ และความขาดการรับรู้ถึงสถานการณ์ของผู้บริหารระดับท้องถิ่นก็ยิ่งเพิ่มความเลวร้ายให้แก่ปัญหาหนักยิ่งขึ้น ตัวอย่างเช่นระหว่างฤดูร้อนของปี ค.ศ. 1921 ครึ่งหนึ่งของดินแดนเกษตรกรรมในไครเมียถูกทำลายไปเพราะความแห้งแล้ง แต่เจ้านายระดับท้องถิ่นก็มิได้รายงานของความช่วยเหลือมาจนกระทั่งเดือนพฤษภาคม ค.ศ. 1922 ความอดอยากรุนแรงจนกระทั่งผู้คนต้องบริโภควัชพืช หรือสิ่งที่แทนอาหาร เป็นอาหาร และในบางกรณีถึงกับมีการฆ่ากินกันเองเพื่อพยายามรักษาเมล็ดพันธุ์พืชไว้ปลูก
เอลฟ์จิฟูแห่งนอร์แธมตัน
การเสด็จพระราชสมภพ และการอภิเษกสมรส
เอลฟ์จิฟูเสด็จพระราชสมภพราวปี ค.ศ.990 ในตระกูลที่ร่ำรวยและเป็นที่นับหน้าถือตาทางตอนเหนือของอังกฤษ ความจงรักภักดีที่พระบิดาของพระองค์มีต่อผู้รุกรานชาวเดนท์ทำให้เอลฟ์จิฟูได้อภิเษกสมรสกับพระโอรสของผู้นำไวกิ้ง ข้อมูลที่มีอยู่น้อยมากบอกว่าการจับคู่เป็นการอภิเษกสมรสทางการเมือง
เอเธลเร็ดที่หนีไปบ้านเกิดของพระมเหสี เอ็มม่า ได้รับการอัญเชิญจากสภาวิทันให้กลับมาปกครองอังกฤษ คานุตหนีไปเดนมาร์กพร้อมกับเอลฟ์จิฟูเพื่อสั่งสมเงินและกองกำลัง และปีต่อมาพระองค์เสด็จกลับมาพิชิตประเทศ ปราบทั้งเอเธลเร็ดที่สวรรคตและพระโอรสองค์โต เอ็ดมุนด์จอมพลัง แต่ในฐานะผู้ปกครองชาติที่คนส่วนใหญ่เป็นชาวคริสต์ (มีกลุ่มเล็ก ๆ ที่เป็นเพแกน ส่วนใหญ่อยู่ในเดนลอว์) สภาของคานุตประกาศว่ากษัตริย์ควรอภิเษกสมรสกับมเหสีชาวคริสต์และทอดทิ้งเอลฟ์จิฟู ผู้ที่พระองค์ได้ทำพิธีผูกข้อมือตามธรรมเนียมของเพแกน สตรีที่สภาวิทันเลือกคือเอ็มม่าแห่งนอร์ม็องดี มเหสีม่ายของเอเธลเร็ด
เพื่อป้องกันไม่ให้พระโอรสของเอเธลเร็ด เอ็ดเวิร์ดกับอัลเฟรด ช่วงชิงอำนาจของพระองค์ คานุตจึงอภิเษกสมรสกับพระมารดาของทั้งสองพระองค์ เอ็มม่า ในเดือนกรกฎาคม ค.ศ.1017 การอภิเษกสมรสกับเอ็มม่าก็เพื่อรักษาราชวงศ์ดั้งเดิมไว้ต่อไป และพระองค์ได้อาศัยประสบการณ์และความเฉียบแหลมของพระนาง ทว่าพระองค์ไม่ได้ทอดทิ้งมเหสีพระองค์แรก บางทีเอลฟ์จิฟูอาจเป็นพระสนมหรือไม่ก็มเหสีที่ผูกข้อมือด้วยตามธรรมเนียมของชาวสแกนดิเนเวีย สันนิษฐานกันว่าพระราชบุตรที่มีกับเอลฟ์จิฟูเป็นรัชทายาทแห่งบัลลังก์เดนมาร์กและนอร์เวย์ ขณะที่พระราชบุตรของเอ็มม่าที่มีกับคานุตจะได้เป็นรัชทายาทแห่งบัลลังก์อังกฤษ เอ็มม่ามีพระราชบุตรที่มีชีวิตรอดกับคานุตสองพระองค์ พระโอรส ฮาร์ธาคนุต และพระธิดา กุนฮิลด้า
การเป็นราชินีผู้สำเร็จราชการแทนแห่งนอร์เวย์ และพระมารดาของกษัตริย์แห่งอังกฤษ
ในปี ค.ศ.1028 คานุตพิชิตนอร์เวย์ และในปี ค.ศ.1030 พระองค์วางตำแหน่งให้พระโอรส สเวน และพระมเหสี เอลฟ์จิฟู เป็นกษัตริย์และผู้สำเร็จราชการแทนแห่งนอร์เวย์ ทว่าเอลฟ์จิฟูบริหารราชการได้ย่ำแย่และเมื่อคานุตสวรรคตในปี ค.ศ.1035 พระองค์และพระโอรสถูกขับไล่ออกจากนอร์เวย์โดยพระเจ้ามักนุส
หลังคานุตสวรรคต ฮาร์ธาคนุต พระโอรสที่พระองค์ตั้งใจจะให้สืบสัตติวงศ์พัวพันอยู่กับการสู้รบกับมักนุสแห่งนอร์เวย์และไม่สามารถทิ้งอาณาจักรของพระองค์ไปได้ เอ็มม่าและเอิร์ลก็อดวินต้องการให้ฮาร์ธาคนุตขึ้นเป็นกษัตริย์แห่งอังกฤษ ขณะที่เอลฟ์จิฟูและเอิร์ลลีโอฟริคสนับสนุนแฮโรลด์ผู้เท้าไว โอรสสองพระองค์ของเอเธลเร็ด เอ็ดเวิร์ดและอัลเฟรด ก็ได้อ้างสิทธิ์ในบัลลังก์เช่นกัน เนื่องจากฮาร์ธาคนุตล่าช้าและเอ็ดเวิร์ดกับอัลเฟรดถูกขับไล่ออกจากประเทศไปนอร์ม็องดี ชาวอังกฤษจึงเลือกแฮโรลด์ผู้เท้าไวเป็นกษัตริย์ เอ็มม่าได้ส่งพระราชหัตถเลขาไปขอร้องฮาร์ธาคนุตให้กลับมายึดประเทศ ฮาร์ธาคนุตปฏิเสธ พระองค์เลือกที่จะอยู่ในเดนมาร์กและปล่อยให้แฮโรลด์เป็นผู้ปกครองของอังกฤษโดยไร้การโต้แย้ง
แต่เอ็มม่าไม่อยู่เฉย พระองค์อัญเชิญพระราชโอรสด้วยการส่งพระศพของสวามีพระองค์แรก (เอเธลเร็ด) กลับมาจากนอร์ม็องดีที่พระราชโอรสของพระองค์อาศัยอยู่นับตั้งแต่พระราชบิดาสวรรคต น่าเศร้าที่แผนการล้มเหลว จบลงด้วยการสิ้นพระชนม์ของพระโอรส อัลเฟรด ภายใต้สถานการณ์ที่ยังคงเป็นที่ถกเถียงกันมาจนถึงทุกวันนี้ เอ็มม่าถึงขั้นพยายามทำลายชื่อเสียงของแฮโรลด์ผู้เท้าไว ในหนังสือที่เขียนถึงชีวประวัติของพระองค์ Encomium Emmae Reginae พระองค์กล่าวหาแฮโรลด์ว่าเป็นลูกนอกกฎหมาย ไม่ใช่เพราะเป็นพระโอรส "ที่ประสูติจากพระสนม" ของคนุต (พระองค์หมายถึงเอลฟ์จิฟู) แต่ "ถูกเอาตัวมาอย่างลับ ๆ จากข้ารับใช้ที่คลอดลูก และนำมาวางไว้ในห้องบรรทมของพระสนมที่ป่วย"
เอชดี 147018 บี
เอชดี 147018 บี เป็นดาวเคราะห์นอกระบบ และดาวเคราะห์ก๊าซยักษ์ ซึ่งโคจรรอบแถบลำดับหลักประเภท G ดาวฤกษ์เอชดี 147018 ตั้งอยู่ที่ประมาณ 140 ปีแสง ห่างออกไปจากกลุ่มดาวสามเหลี่ยมใต้ ดาวเคราะห์ดวงนี้มีมวลขั้นต่ำเกินกว่าสองเท่าของดาวพฤหัสบดี แต่ดาวเคราะห์ดวงนี้โคจรมากใกล้เคียงกับดาวพฤหัสบดีมากกว่าดวงอาทิตย์โดยมีปัจจัย 22 ขณะเดียวกันก็มีวงโคจรผิดปกติ ดาวเคราะห์สามารถได้ใกล้เคียงกับดาวเป็น 0.13 AU หรือได้รับเท่า 0.35 AU ไกลออกไปมีอีกเป็นดาวเคราะห์ซุเปอร์โจเวียนเอชดี 147018 ซี ซึ่งถูกค้นพบในวันเดียวกันว่าเป็นดาวเคราะห์นี้เมื่อ 11 สิงหาคม ค.ศ. 2009
ขั้นตอนวิธีฮังกาเรียน
ขั้นตอนวิธีชาวฮังกาเรียน หรือ ฮังกาเรียนอัลกอริทึม (Hungarian Algorithm ) คือ ขั้นตอนวิธีการหาค่าเหมาะสมที่สุดเชิงการจัด ซึ่งใช้ในการแก้ ปัญหาการกำหนดงาน ถูกคิดค้นและตั้งชื่อโดย แฮโรลด์ วิลเลียม คุห์น ในปี ค.ศ. 1955 ที่ตั้งชื่อนี้เพราะว่าขั้นตอนวิธีนี้มีพื้นฐานส่วนใหญ่จากการคิดของนักคณิตศาสตร์ชาวฮังกาเรียน 2 คน คือ เดแนช เคอนิก (Dénes Kőnig) และ แยเนอ แอแกร์วารี (Jenő Egerváry) ต่อมาเจมส์ มุนเครสได้นำขั้นตอนวิธีนี้มาตรวจสอบในปี ค.ศ. 1957 และได้พบว่ามีประสิทธิภาพเชิงเวลาเป็นแบบ strongly polynomial ตั้งแต่นั้นมาขั้นตอนวิธีนี้จึงเป็นที่รู้จักในชือว่า ขั้นตอนวิธีคุห์น-มุนเครส หรือ ขั้นตอนวิธีการกำหนดงานมุนเครส โดยมีประสิทธิภาพเชิงเวลาของขั้นตอนวิธีดั้งเดิมเป็น O(n^4) แต่อย่างไรก็ตามขั้นตอนวิธีนี้ แจ็ค เอดมันด์ และ ริชาร์ด แมนนิ่งคาร์ป ได้สามารถปรับปรุงให้มีประสิทธิภาพเชิงเวลาเป็น O(n^3) ได้ และในปี ค.ศ. 2006 มีการค้นพบว่า คาร์ล กุสตาฟ จาโคบี (Carl Gustav Jacobi) สามารถแก้ปัญหาการกำหนดงานได้ในคริสต์ศตวรรษที่ 19 และได้เผยแพร่ในปี ค.ศ. 1890 ในภาษาละติน
ปัญหาการกำหนดงาน
ขั้นตอนวิธีฮังกาเรียนนี้ใช้แก้ปัญหาการกำหนดงาน ซึ่งเป็นปัญหาชนิดพิเศษของปัญหากำหนดการเชิงเส้นอีกลักษณะหนึ่ง มีรูปแบบคล้ายคลึงกับปัญหาการขนส่ง โดยปัญหาการกำหนดงานจะมีลักษณะดังนี้ ยกตัวอย่างเช่น สมมติให้มีคนงาน 3 คน คือ สมชาย สมหญิง และสมคิด แล้วมีงาน 3 งานคือ ล้างห้องน้ำ ถูพื้น และเช็ดกระจก เราจะกำหนดงานให้แต่ละคนอย่างไรจึงจะเกิดต้นทุนน้อยที่สุด โดยจะแทนต้นทุนการกำหนดต่างๆด้วยเมทริกซ์ ดังนี้ เมื่อเราใช้ขั้นตอนวิธีฮังกาเรียนแล้วจะได้ผลลัพธ์การกำหนดงานให้คนงานแต่ละคน ซึ่งจะเกิดต้นทุนน้อยที่สุดดังนี้ สมชายล้างห้องน้ำ สมหญิงถูพื้น สมคิดเช็ดกระจก
อธิบายขั้นตอนวิธี
เมื่อเรามีตารางต้นทุนของการทำงานทุกงานของทุกคนงานแล้วเราจะมาทำตามลำดับขั้นตอนดังนี้
ตัวอย่างการใช้ขั้นตอนวิธี
ตัวอย่างการทำขั้นตอนวิธีฮังกาเรียน สมมติให้มีคนงาน ก ข ค ง แ และมี งาน ๑ ๒ ๓ ๔ โดยมีตารางต้นทุนดังนี้ โดยต่อไปจะขอละตัวระบุคนงานและตัวระบุงานซึ่งยังมีลำดับเหมือนตารางข้างต้น
1. หาค่าน้อยสุดในแต่ละแถวแล้วนำมาลบออกจากสมาชิกทุกๆตัวในแถว จะได้ตารางใหม่เป็น
2. จากนั้นหาค่าน้อยสุดในแต่ละคอลัมน์แล้วนำมาลบออกจากสมาชิกทุกๆตัวในคอลัมน์ จะได้ตารางใหม่เป็น
3. แล้วเรายังไม่สามารถจัดงานให้คนงานให้มีต้นทุนน้อยสุดโดยไม่ซ้ำกันได้ จึงต้องทำขั้นต่อไป
4. เลือกแถวที่สามารถกำหนดงานโดยไม่ซ้ำกันเท่าที่เป็นไปได้ คือแถว 1 2 และ 3
5. แล้วทำสัญลักษณ์ที่แถวที่ไม่ได้เลือกไว้ คือแถวที่ 4 แล้วทำสัญลักษณ์ที่คอลัมน์ 4 ที่มีค่า 0 อยู่ จากนั้นดูที่คอลัมน์ 4 พบว่ามี 0 อยู่แถวที่ 2 จึงทำสัญลักษณ์ในแถวที่ 2 แล้วไม่มีค่า 0 ที่คอลัมน์อื่น จึงไปทำขั้นต่อไป
7. จะใช้สมาชิกในช่องที่ไม่ได้ถูกขีดเส้นและมีค่าน้อยสุด คือค่า 1 ลบออกจากสมาชิกทุกตัวที่ไม่ถูกขีดเส้นและ นำไปบวกเข้ากับสมาชิกที่ถูกขีดเส้นสองครั้ง
8. จากนั้นจะวนทำจนสามารถกำหนดงานได้โดยไม่ซ้ำ จึงได้ตารางดังนี้ เป็นตารางที่สามารถกำหนดงานให้คนงานได้โดยไม่ซ้ำกันและจะใช้ต้นทุนน้อยที่สุดด้วย โดยค่า 0 บอกถึงว่าคนงานต้องทำงานนั้นๆ หากมีหลายตัวคือทำสามารถได้หลายงาน ทำให้อาจจะมีคำตอบออกมาได้หลายแบบ
และจากตารางจะได้คำตอบทั้งหมด 3 แบบ ดังนี้
รหัสเทียม
สำหรับทุกๆแถวของตาราง หาค่าที่น้อยสุดในแถวแล้วไปลบออกจากสมาชิกในแถวทุกตัว สำหรับทุกๆคอลัมน์ของตาราง หาค่าที่น้อยสุดในคอลัมน์แล้วไปลบออกจากสมาชิกในคอลัมน์ทุกตัว ตราบเท่าที่ จำนวนคนงานที่กำหนดงานให้ได้โดยไม่ซ้ำกัน < จำนวนงาน { ลากเส้นผ่าน 0 ทุกตัวโดยใช้เส้นน้อยสุด หาค่าที่น้อยที่สุดที่ไม่ถูกลากเส้นผ่านนำไปลบกับสมาชิกทุกตัวที่ไม่ถูกลากเส้นผ่าน และไปบวกกับสมาชิกทุกตัวที่ถูกลากเส้นผ่าน 2 เส้น } ฟังก์ชัน หาจำนวนคนงานที่กำหนดงานได้โดยไม่ซ้ำกัน ให้ n คือ จำนวนงาน, count คือ ตัวนับจำนวนคนงานที่สามารถกำหนดงานให้ได้โดยไม่ซ้ำ { แถวข้อมูลกำหนดงาน[n] = -1 แถวกำกับ[n] = 0 คอลัมน์กำกับ[n] = 0 สำหรับทุกๆคนงาน i = 0 to n -1 สำหรับทุกๆงาน j = 0 to n -1 ถ้า ตาราง[i][j] เท่ากับ 0 และ แถวกำกับ[i] กับ คอลัมน์กำกับ[j] ไม่เท่ากับ 1 { แถวข้อมูลกำหนดงาน[i] = j (คนงาน i ทำงาน j)              แถวกำกับ[i] = แถวกำกับ[j] = 1 count++ } ถ้า count  ไม่เท่ากับจำนวนงาน คืนค่า count หรือถ้า count เท่ากับจำนวนงานแล้ว คืน แถวข้อมูลกำหนดงาน } ฟังก์ชัน ลากเส้นผ่าน 0 ทุกตัวโดยใช้จำนวนเส้นน้อยสุด คืนค่าเป็นรายการของแถวและคอลัมน์ที่ลากเส้นผ่าน { เลือกแถวที่ไม่สามารถกำหนดงานให้ได้โดยไม่ซ้ำทำสัญลักษณ์ไว้ ตราบเท่าที่ ยังสามารถทำสัญลักษณ์ที่แถวหรือคอลัมน์ใดๆได้ { ทำสัญลักษณ์ที่คอลัมน์ที่มีค่า 0 ในแถวที่ทำสัญลักษณ์ไว้ ที่คอลัมน์ที่ทำสัญลักษณ์ไว้ หากแถวใดมี 0 ก็ทำสัญลักษณ์ที่แถวนั้นด้วย }  ลากเส้นคอลัมน์ที่ทำสัญลักษณ์ และแถวที่ไม่ได้ทำสัญลักษณ์ คืนรายการของแถวและคอลัมน์ที่ลากเส้นผ่าน }
วิเคราะห์ประสิทธิภาพเชิงเวลา
ขั้นตอนวิธีนี้มีขั้นตอนย่อยๆหลายขั้นตอน ดังนั้นสรุปแล้วประสิทธิภาพโดยรวมของขั้นตอนวิธีนี้เป็น O(n^3)
บาร์เนต นิวแมน
บาร์เนต นิวแมน  (Barnett Newman) เกิดวันที่ 29 มกราคม ที่ฝั่งตะวันออกของแมนฮัตตัน เป็นศิลปินชาวอเมริกัน ในกระแส แอ็บสแตรกต์ เอกซ์เพรสชั่นนิสม์ทำงานทั้งทางด้านประติมากรรมและจิตรกรรม นิวแมนศึกษาที่โรงเรียนศิลปะ และเริ่มทำงานในปี 1930 ในรูปแบบศิลปะอเมริกัน เอกซ์เพรสชั่นนิสม์ เขาหยุดทำงานศิลปะไปในปี 1939-1940 และกลับมาวาดภาพใหม่ในปี 1944-1945 นิวแมนเริ่มทำงานใหม่อีกครั้ง โดยใช้เทคนิคสีชอล์ค เป็นการทำงานเกี่ยวกับพืช การเจริญเติบโตของเมล็ดพันธุ์ และภาพของการปฏิสนธิของพืช ในปี 1970 นิวแมนเสียชีวิตในนิวยอร์ก ผลงานของเขามีจำนวนมาก ทั้งงานจิตรกรรมและงานประติมากรรม
ประวัติ
นิวแมนเกิดในปี 1905 เป็นลูกของ Anna Steinberg และ Abraham Newman เพื่อนและครอบครัวของนิวแมน พากันเรียกเขาว่า "บาร์นีย์" นิวแมนเติบโตขึ้นมาในเมืองแมนฮัตตัน (Manhattan)และบรองซ์ (Bronx) เขามีพี่น้องทั้งหมดสามคน นิวแมนเริ่มวาดภาพในขณะที่กำลังศึกษาที่โรงเรียนมัธยม Art Students League หลังจากนั้น นิวแมนจบการศึกษา สาขาปรัชญาจาก City College of New York และช่วงเวลาที่เขาศึกษาอยู่ที่นั่นทำให้เขาได้พบกับ Adolph Gottlieb ผู้ซึ่งแนะนำให้เขาได้รู้จักกับศิลปินสำคัญของนิวยอร์ก ในปี 1936 เขาได้แต่งงานกับ Annalee Greenhouse เธอมีอาชีพเป็นครู